CELEX: 62012TN0552
Language: sk
Date: 2012-12-21 00:00:00
Title: Vec T-552/12: Žaloba podaná 21. decembra 2012 — North Drilling/Rada

16.2.2013   
            
            
               SK
            
            
               Úradný vestník Európskej únie
            
            
               C 46/22
            
         Žaloba podaná 21. decembra 2012 — North Drilling/Rada
   (Vec T-552/12)
   2013/C 46/39
   Jazyk konania: španielčina
   
      Účastníci konania
   
   
      Žalobkyňa: North Drilling Co. (Teherán, Irán) (v zastúpení: J. Viñals Camallonga, L. Barriola Urruticoechea a J. Iriarte Ángel, advokáti)
   
      Žalovaná: Rada Európskej únie
   
      Návrhy
   
   Žalobkyňa navrhuje, aby Všeobecný súd:
   
               —
            
            
               zrušil článok 2 rozhodnutia Rady 2012/635/SZBP z 15. októbra 2012, ktorým sa mení a dopĺňa rozhodnutie 2010/413/SZBP o reštriktívnych opatreniach voči Iránu, v rozsahu, v ktorom sa jej týka, a odstránil jej meno z prílohy tohto rozhodnutia,
            
         
               —
            
            
               zrušil článok 1 vykonávacieho nariadenia Rady (EÚ) č. 945/2012 z 15. októbra 2012, ktorým sa vykonáva nariadenie (EÚ) č. 267/2012 o reštriktívnych opatreniach voči Iránu, v rozsahu, v ktorom sa jej týka, a odstránil jej meno z prílohy tohto nariadenia,
            
         
               —
            
            
               zaviazal Radu na náhradu trov konania.
            
         
      Dôvody a hlavné tvrdenia
   
   Na podporu svojej žaloby žalobkyňa uvádza šesť žalobných dôvodov.
   
               1.
            
            
               Prvý žalobný dôvod založený na zjavne nesprávnom posúdení
               
                           —
                        
                        
                           Prvý žalobný dôvod spočíva v zjavne nesprávnom posúdení skutočností, z ktorých vychádzajú napadnuté ustanovenia, keďže im chýba skutočný a dôkazný základ.
                        
                     
         
               2.
            
            
               Druhý žalobný dôvod založený na nesplnení povinnosti odôvodnenia
               
                           —
                        
                        
                           Druhý žalobný dôvod spočíva v nesplnení povinnosti odôvodnenia, keďže napadnuté predpisy, pokiaľ ide o NDC, obsahujú nesprávne odôvodnenie, ktoré nemá právnu oporu, a je všeobecné a stereotypné.
                        
                     
         
               3.
            
            
               Tretí žalobný dôvod založený na porušení práva na súdnu ochranu
               
                           —
                        
                        
                           Tretí žalobný dôvod spočíva v porušení práva na účinnú súdnu ochranu v súvislosti s odôvodnením aktov, s nepreukázaním uvádzaného dôvodu, s právom na obranu a s právom na vlastníctvo, keďže nebola rešpektovaná požiadavka odôvodnenia s dopadom na práva iných.
                        
                     
         
               4.
            
            
               Štvrtý žalobný dôvod založený na porušení práva na vlastníctvo
               
                           —
                        
                        
                           Štvrtý žalobný dôvod spočíva v porušení práva na vlastníctvo, ktoré bolo obmedzené bez skutočného dôvodu.
                        
                     
         
               5.
            
            
               Piaty žalobný dôvod založený na porušení zásady rovnosti zaobchádzania
               
                           —
                        
                        
                           Piaty žalobný dôvod spočíva v porušení zásady rovnosti zaobchádzania, keďže bolo bezdôvodne zasiahnuté do komparatívneho postavenia žalobkyne.
                        
                     
         
               6.
            
            
               Šiesty žalobný dôvod založený na zneužití právomoci
               
                           —
                        
                        
                           Šiesty žalobný dôvod spočíva v zneužití právomoci, keďže existujú objektívne, presné a súdržné indície umožňujúce domnievať sa, že prijatím sankcie sa sledovali iné ciele ako ciele uvádzané Radou.